fi fi fi fi fi fi fi fi fi et fi fi fi fi fi fi fi fi de fi fi fi fi fi fi fi fi fi fi fi fi de fi fi fi fi fi fi fi fi de fi fi fi fi fi fi fi et fi fi de fi fi fi fi fi fi fi fi fi fi fi fi de fi fi fi fi fi fi fi fi fi fi fi de fi fi fi fi de fi fr kn fi fi de fi fi fi fi fi fi cs fi fi fi fi fi cs fi fi fi fi cs fi fi fi fi fi cs fi fi fi fi fi fi cs fi fi fi cs fi fi fi fi cs fi fi fi cs fi cs fi fi fi fi fr fi fi fi fi fi fi fi fi fi fi fi
Seija El Sayed - Uusi Suunta: 2008
Sinun äänesi on aika kuulua
Köyhät kyykkyyn ja liitoksesta syntipukki
Kaupungin talous on kuralla, ollaan eletty yli varojen, lainakanta kasvaa, kipuraja on ylitetty, taloutta on hoidettu huonosti, kriisikunnan rajat on toteutumassa kovaa vauhtia ym, ym.....Valtuutettuja pelotellaan ”mustatakkisilla” miehillä, jotka tulevat ja syövät koko kylän suihinsa niinkuin susihukat.
En väitä, etteikö talouden kurjuus Jämsässä totta ole, mutta kyllä tämä Mattilan säästölista on liian paksua nieltäväksi yhdellä kertaa. Että tähän tilanteeseen on ”päästy”, täytyy katsoa peruutuspeiliin ainakin 10 vuoden ajalta. Mikä helv...n oivallus nyt tuli iskeä pöytään kerralla koko ”säästökiljotiini”, kun näitä olisi pitänyt toteuttaa pikkuhiljaa vuosien varrella. Varsinkin, kun sinne on heitelty säästöjen nimissä kaikki mitä mieleen juolahtaa, tuli niistä sitten taloudellista säästöä tai ei.Tuntuu, että kirkas lamppu on syttynyt joidenkin nerojen päässä ja on hoksattu laittaa kuntaliitoksen piikkiin kaikki kivet, mitkä kengässä hiertää.
Uskon, että säästöjä saadaan syntymään kun lista pistetään jäihin siksi aikaa, kunnes selvitetään asiat perin pohjin ja katsotaan säästökohteiden todellinen peruste ja sen vaikutukset tulevaisuuteen.
Toivon kaikille valtuutetuille, kuntalaisille ja kaupungin työntekijöille jaksamista, vaikka itselläni alkaakin nakin kokoinen elin otsassani kasvaa jo miehen mittoihin.Toivon myös muutosta ja rohkeutta valtuustotyöskentelyyn, ettei nyökyteltäisi kuin lammaslauma johtajien käsissä olevien tahtipuikkojen tahdissa.Näin joulun alla toivoisin, että johtajat, jotka totuuden nimissä viidakkorumpua lyövät, eivät sortuisi epärehellisyyteen, eivätkä olisi oppineet säästöjen varjossa valehtelemaan.
Lähettänyt Seija klo torstaina, joulukuuta 18, 2008 1 kommentti:
Kaupunginjohtaja Mattila lupasi meille valtuutetuille elinkeinopainoitteisen ”tietoiskun” Himoksesta kaupungin näkövinkkelistä katsoen. Missä mennään, mikä on tämän hetken tilanne?
Himos on jämsänseudulla ja seudulle iso juttu. On ollut surullista seurata sen viime vaiheita. Uskon ja toivon, että kylpylähanke käynnistyy ja rakentaminen aloitetaan pikapuoliin. Siinä imussa menee pienemmätkin hankkeet liukkaasti eteenpäin. Onhan nyt rakentaminen edullista, eikä edes taida ”pienen” rahan puute kylpylähankkeen takana olla. Hankkeen käynnistyminen olisi kuin ”pelastusrengas” paikallisille rakentajille ja toimijoille. Positiivinen vaikutus kertaantuu ja menee ketjureaktiona eteenpäin.
Toivon myös kaiken riitahässäkän olevan menneen talven lumia.
Itselläni olisi useita kysymyksiä valmiina, kuten:
-kenen vastuulla on yhteydenpito yrittäjiin ?
-Kun yritys meiltä karkaa lähikuntiin ja kenties huonompien kulkuyhteyksien seudulle herää kysymys, MIKSI ?
Meillä ei varmasti olisi varaa päästää enää ainuttakaan yritystä karkuteille.
Lähettänyt Seija klo sunnuntaina, marraskuuta 16, 2008 Ei kommentteja:
lauantai 8. marraskuuta 2008
Tieto lisää tuskaa vai miten se oli?
Väittäisin, että kunnallisessa päätöksenteossa ja seutukunnan kehittämisessä tieto on kaiken a&o sekä tärkein työkalu esimerkiksi valtuutetuille. Mietinkin, kuinka saataisiin kaikki se tieto ja taito, mikä irrallaan jämsänseudun kylillä ja toreilla ”harhailee”, kiinni, ja hyödynnettyä yhteiseen hyvään ja kaupungin parhaaksi. Mikä on se kanava/satama, jossa kysyntä ja tarjonta kohtaa. Hyviä ehdotuksia kaivataan !
Mietin myös sellaista kaupungin voimavaraa, jota lähellä eläkeikää hipovat alojensa rautaiset ammattilaiset kantavat tiedon muodossa ”kovalevyllä” päänsä sisällä esim. teknisen puolen työntekijät. Heillä on valtavat määrät tietoa, jota ei löydy kirjoista eikä kansista seuraavalle sukupolvelle. Toivoa vaan sopii, että nuorempi ”polvi” on saanut ja saa kulkea oppipoikana heidän rinnallaan ennenkuin on myöhäistä.
Itse ainakin, kun oman leipätyöni ohella perheeltä aikaa nipistäen valtuutetun työtä hoidan, ottaisin mieluusti vastaan mahdollisimman paljon tietoa valtuustotyöskentelyni tueksi muiltakin kuin virkamiehiltä.
Uskon, että avoin ja rehellinen hyvissä ajoin tiedottaminen sekä kanssakäyminen asukkaiden ja luottamus-/ virkamiesten kesken motivoi ja kannustaa meitä kaikkia yhdessä viemään Uutta Jämsää nousujohteisesti eteenpäin.
”Tieto on faktojen keräämistä, viisaus niiden yksinkertaistamista” - Martin H. Fischer
Lähettänyt Seija klo lauantaina, marraskuuta 08, 2008 1 kommentti:
tiistai 14. lokakuuta 2008
Kerron oman kantani ko.asiaan. Kommentit ja sisältö K-H:n kirjoituksessa 10.10.08 (Saattohoitoa Koskihotelliin) olivat mielestäni törkeitä ja ala-arvoisia. ”Kyseinen hoitokoti ei sovi kaupungin imagoon” ja, että se ”pilaisi” kauniin järvimaiseman. HÄVETTÄÄ !!!
En ota enempää kantaa hoitokodin sijaintiin. Sen sijaan kerron mielipiteeni vanhusten hoidosta, johon sisältyy myös saattohoito. Mielestäni saattohoidon laatukriteerit eivät toteudu jämsänseudun perusterveydenhuollossa. Siihen eivät riitä henkilöstöresurssit eivätkä tilaratkaisut. Henkilöstöpula on kirkuva, tekeviä ammattitaitoisia käsiä ei ole lupa palkata lisää. Nykyisellä henkilöstömäärällä esim. omalla työpaikallani vuodeosastolla tehdään työtä äärirajoilla, kuitenkin suurella sydämellä. Työntekijät sairaala-apulaisista lääkäreihin ovat ammattitaitoisia ja motivoituneita, mutta väsyneitä. Punakynä sauhuaa työvuorolistoilla ja sairaslomat paukkuu.
Myöskään tilaratkaisut osastolla eivät tue saattohoitoa. Aina ei ole esim. mahdollisuutta järjestää yksityishuonetta saattohoitopotilaalle ja hänen läheisilleen. Osastolla 40 potilasta → 3 yhden hengen huonetta ja näitäkin tarvitaan esim. eristyshuoneiksi.
Tässä tuleville Uuden jämsän valtuutetuille yksi ongelma lisää ratkaistavaksi muiden joukkoon.
Haastan kaupungin vanhat ja uudet luottamusmiehet ja valtuutetut ”töihin” vuodeosastoille 11 ja 12. Kävisitte edes yhden kerran esim.auttamassa ruokailussa ja syöttämässä muutaman vanhuksen.
Ps. haaste kuuluu myös virkamiehille.
Lähettänyt Seija klo tiistaina, lokakuuta 14, 2008 1 kommentti:
tiistai 23. syyskuuta 2008
Imua ja vetovoimaa Jämsän seudulle !
Nyt tarvitaan yhteistyökykyä, kimppahenkistä talkoovoimaa ja ennenkaikkea poliittista tahtoa (se kuitenkin on kaiken vartijana), että saadaan Uusi Jämsä kilpailu- ja imukykyiseksi kaupungiksi.
Täytyy löytää ne puuttuvat ”korkit” vuotaviin reikiin, että pysytään pinnalla ja ennenkaikkea päästään kuivalle maalle. Emme kai jämsänseudulla halua olla kuin vuotavassa laivassa.
Olemassa olevien yrittäjien/ yritysten tukeminen ja kannustaminen tulisi olla kaikkien päättäjien, virkamiesten ja kuntalaisten yhteinen tahto. Ei ole kenenkään etu, jos yrityksissä pistetään hanskat tiskiin ja lankut oviin. Vaikkakin kateus ja vahingonilo tuntuu olevan meissä suomalaisissa kiinni kuin tauti.
Menestyvät yritykset ja hyvät palvelut houkuttelevat paikkakunnalle uusia yrittäjiä ja asukkaita sekä ennenkaikkea luovat uusia työpaikkoja → kohentuneet verotulot korjaavat taloutta ja antavat pelivaraa asukkaiden parhaaksi.
Kaupungin ydintoiminnan ulkopuolisia ns. tukitoimia voitaisiin enemmän ulkoistaa ja antaa yksityisyrittäjille, näin kaupunki voisi keskittyä tuottamaan ja kehittämään ydintoimintaansa peruspalveluita.
Myös kaupunkia tulisi viedä eteenpäin ja johtaa samoin kuin menestyvää yritystä, jonka tunnusmerkkejä ovat mielestäni mm. aktiivisuus, tehokkuus, osaaminen, markkinointi, tiimi/yhteistyö, moniammatillisuus ja työntekijöiden hyvinvointi. Myös vastuu ja vastuun kantaminen tekemisistä on sekä virkamiesten että luottamusmiesten syytä muistaa.
Vuotavaa laivaa ei voi lastata ja lähettää matkaan.
Lähettänyt Seija klo tiistaina, syyskuuta 23, 2008 2 kommenttia:
tiistai 16. syyskuuta 2008
Ajatuksiani, minulle ehkä tärkeimmästä asiasta koskien tulevaa uutta Jämsää.
Avoimuus ja rehellisyys kuntalaisia ja kaupungin henkilökuntaa kohtaan on vaaliteemojeni listalla ykkösenä.
Kahden ”viha-rakkaus” suhteessa elävän kaupungin yhdistyminen ja suuret rakennemuutokset varmasti herättävät asukkaissa epävarmuutta ja pelkoakin. Siihen paras lääke on avoin ja rehellinen tiedottaminen, jolla myös ansaitaan kuntalaisten luottamus. Näin lisätään tietoisuutta tulevista muutoksista.
Toivon, että kaupunki laatii virallisen tiedottamissuunnitelman, sen avulla annetaan todellinen ja selkeä kuva kunnasta ->tosiasioita ei voi muuttaa tiedottamalla. Kuntalaisten tulee tietää miten ja missä esim. valmisteltavista/ vireillä olevista asioista voi esittää kysymyksiä ja mielipiteitä, sekä virkamiehille että päättäjille.
Asukkaiden oma aktiivisuus on tietysti kaiken a&o. Myös kuntalaiset voivat tehdä aloitteita valtuustolle.
Luottamus- /ja virkamiesten suhde kuntalaisiin vaikuttaa todella paljon kaupunkikuvaan ja kaupungin imagoon.
Asioiden kertominen puolitotuuksina on mielestäni hyvin lähellä epärehellisyyttä.
Lähettänyt Seija klo tiistaina, syyskuuta 16, 2008 Ei kommentteja:
Puh. 040 730 2405
►  joulukuuta 2019 (1)
►  elokuuta 2019 (2)
►  kesäkuuta 2019 (1)
►  huhtikuuta 2019 (1)
►  maaliskuuta 2019 (1)
►  helmikuuta 2019 (1)
►  joulukuuta 2018 (1)
►  marraskuuta 2018 (2)
►  kesäkuuta 2018 (1)
►  toukokuuta 2018 (2)
►  huhtikuuta 2018 (2)
►  lokakuuta 2017 (1)
►  huhtikuuta 2017 (1)
►  maaliskuuta 2017 (1)
►  helmikuuta 2017 (1)
►  marraskuuta 2016 (2)
►  lokakuuta 2016 (1)
►  syyskuuta 2016 (1)
►  elokuuta 2016 (2)
►  kesäkuuta 2016 (2)
►  joulukuuta 2015 (1)
►  marraskuuta 2015 (1)
►  lokakuuta 2015 (2)
►  syyskuuta 2015 (1)
►  huhtikuuta 2015 (2)
►  maaliskuuta 2015 (1)
►  marraskuuta 2014 (2)
►  lokakuuta 2014 (2)
►  toukokuuta 2014 (2)
►  marraskuuta 2012 (2)
►  syyskuuta 2012 (1)
►  kesäkuuta 2012 (1)
►  tammikuuta 2012 (1)
►  kesäkuuta 2011 (1)
►  huhtikuuta 2011 (1)
►  maaliskuuta 2011 (1)
►  heinäkuuta 2010 (1)
►  syyskuuta 2009 (1)
►  toukokuuta 2009 (1)
►  huhtikuuta 2009 (1)
►  tammikuuta 2009 (1)
▼  joulukuuta 2008 (1)
Köyhät kyykkyyn ja liitoksesta syntipukki
►  marraskuuta 2008 (2)
Himos ja moni muu
Tieto lisää tuskaa vai miten se oli?
►  lokakuuta 2008 (1)
►  syyskuuta 2008 (2)
Imua ja vetovoimaa Jämsän seudulle !
Teema: Yksinkertainen. Teeman kuvien tekijä: rami_ba. Sisällön tarjoaa Blogger.